Reinach vir 'drie van die jaar' benoem | Maroela Media
Reinach vir 'drie van die jaar' benoem
Cobus Reinach. (Kyodo News via AP).
Wêreldbeker-wedstryde mag dalk skaarser as hoendertande vir die Springbokke se Cobus Reinach wees, maar een van dié blitsige skrumskakel se drieë teen Kanada is deur Wêreldrugby in hul drie van die jaar-kategorie benoem.
Reinach is saam met Charles Ollivon (Frankryk), Sergio Parisse (Italië) en TJ Perenara (Nieu-Seeland) in hierdie lekker kategorie benoem.
Sy drieë teen die Kanadese het rugbykenners laat regop sit en dit was veral sy spoed wat almal beïndruk het.
Dit was egter sy derde drie wat vir die benoeming gesorg het.
Elton Jantjies (losskakel) het met sy perfekte skoppie gesorg dat Warric Gelant (vleuel) die bal skitterend raakgevang het.
Daarna het Damian de Allende die beweging aan die gang gehou, met Reinach wat 'n briljante spanpoging onder die pale afgerond het.
Hy het in dié wedstryd die vinnigste driekuns in Wêreldbeker-geskiedenis behaal.
Van die vorige wenners sluit Bryan Habana, Jacques Fourie en Francois Hougaard in.
Suid-Afrika se Herschel Jantjies is as een van die deurbraakspelers van die jaar benoem. Die toekenningsplegtigheid is op 3 November in Tokio.
Eindstryd is Rassie se laaste toets as hoofafrigter
All Blacks teen Wallis vir die bronsmedalje
Hoop hy is in die span!!
N paar spelers kan n kans kry om te speel vir oulaas.
As ek dit reg het, het Cobus meer WB driee gedruk as WB wedstryde gespeel?
Hy't sy driee teen die blinde en dowe skool gedruk.
Ja, Rassie volhou met sy keuse ten spyte daarvan dat nie Faf of Willie enigsins beindruk het nie. Natuurlik sal Rassie na n verloor teen die Engelse beweer dat hy en sy span baie geleer het uit hul foute. N verskoning wat eie aaan SA se afrigters en kapteine is wanneer hulle wedstryde verloor.